จังหวัดตาก จัดงานตากสินมหาราชานุสรณ์ ประจำปี 2562-2563 อย่างยิ่งใหญ่ นับเป็นปีที่ 67
จังหวัดตากจัดงานตากสินมหาราชานุสรณ์ ประจำปี 2562-2563 อย่างยิ่งใหญ่ นับเป็นปีที่ 67 

        

วันที่ 28 ธ.ค. 2562  พิธีเปิดงานตากสินมหาราชานุสรณ์ ประจำปี 2562-2563 เริ่มด้วยขบวนแห่ขององค์การบริหารส่วนจังหวัดตาก ตามด้วยสถาบันการศึกษาต่าง ๆ  โดยมีการแต่งกายและการจัดริ้วขบวนอย่างสวยงาม ประกอบด้วยขบวนเทิดพระเกียรติ? ขบวนหลวงยกบัตรรั้งราชการเมืองตาก? ขบวนพระยาตากรวมพลผู้กล้ากู้ชาติคืนถิ่น? และขบวนจอมภูมินทร์แผ่นดินกรุงธนบุรี? เคลื่อนขบวนเข้าสู่บริเวณพิธีหน้าศาลสมเด็จพระเจ้าตากสินมหาราช  

จากนั้น? นายอรรษิษฐ์  สัมพันธรัตน์ ผู้ว่าราชการจังหวัดตาก ได้เป็นประธานเปิดงานตากสินมหาราชานุสรณ์ ประจำปี 2562-2563 อย่างเป็นทางการ โดยมีหัวหน้าส่วนราชการ นักเรียน นักศึกษา และประชาชน เข้าร่วมงานเป็นจำนวนมาก

การจัดงานตากสินมหาราชานุสรณ์ปีนี้ นับเป็นปีที่ 67  มีกำหนดการจัดงาน ระหว่างวันที่ 28 ธันวาคม 2562 ถึงวันที่ 3 มกราคม 2563 เพื่อเทิดพระเกียรติสมเด็จพระเจ้าตากสินมหาราช สืบสานศิลปวัฒนธรรม ประเพณีท้องถิ่น และเป็นการหารายได้สำหรับใช้จ่ายในกิจกรรมสาธารณกุศลต่างๆของจังหวัดตาก ภายในงานมีกิจกรรมต่างๆมากมาย? อาทิ? การแสดงละครประกอบแสง สี เสียง เทิดพระเกียรติสมเด็จพระเจ้าตากสินมหาราช การออกร้านนิทรรศการของหน่วยงานภาครัฐและภาคเอกชน การออกร้านสลากมัจฉากาชาด การประกวดร้องเพลงบนเวทีกลาง การแสดงคอนเสิร์ตของเหล่าศิลปินชื่อดัง และการออกร้านจำหน่ายสินค้า OTOP  เป็นต้น?   

จังหวัดตากจึงขอเชิญชวน ประชาชนและนักท่องเที่ยวร่วมสัมผัสบรรยากาศการท่องเที่ยว?ใน?งานตากสินมหาราชานุสรณ์ ประจำปี 2562-2563? และถือโอกาสสักการะ? ขอพร?สมเด็จพระเจ้าตากสินมหาราช? เพื่อความเป็นสิริมงคลแก่ตนเองและครอบครัวในช่วงเทศกาลปีใหม่นี้?  ?